
Între pomana electorală a lui Marcel Ciolacu într-o perioadă de îndatorare iresponsabilă a României și 
audierea grupului Florian Coldea, Dumitru Dumbravă și avocatul Doru Trăilă aleg investigația lansată 
de DNA împotriva acestui trio sinistru. Cazul este mult mai complex și s-a prelungit și în politică, și în 
banking (OTP) și s-a transformat într-o mașinărie de negociat sentinţe și de făcut bani. 


Marcel Ciolacu încearcă doar să cumpere bunăvoința bugetarilor din orașele mici și comune pentru a 
consolida sprijinul acestora în alegeri. Pomenile electorale sunt deja tradiționale. Nu mai miră pe nimeni. Au 
devenit deja obișnuinţă chiar și pentru beneficiari. 


Audierea grupului infracțional născut din serviciul secret al ţării, din oamenii DNA-ului din perioada Kovesi și 
din anumiţi piloni din Justiţie, la care s-au adăugat inclusiv avocați, face parte dintr-o altă încercare de 

s-a născut pe lîngă excesele și abuzurile lui Traian Băsescu. Cerea preşedintele operaţiuni trăsnite, ilegale 
sau la limita legii, făceau și ei ce le cădea bine la interes. Dacă preşedintele și-a permis aranjamente și 
învîrteli, cei aflaţi în directa sa subordine nu puteau decit să-l imite. Ba, de la un moment dat, s-au întins pînă 
la a pune la cale diversiuni pe seama acestuia. Geaba s-a străduit Traian Băsescu la final de carieră să se 
delimiteze de propria sa operă. Puterea reţelei de influenţă politică, de corupție și sforărie economică a rămas 
în picioare. 


Personal am îndoieli în legătură cu declanșarea acestei cercetări cu iz penal. Ea n-a fost provocată nici de 
jurnalişti (unii dintre noi scriem de peste 10 ani de abuzurile din SRI, despre „binom” și despre aberațiile 
montate de DNA, inclusiv la Ploiești). Alţii orăcăie acum, după ce s-au alimentat la greu din relaţiile cu oamenii 
din fruntea SRI și încearcă să-și aroge situaţia dificilă în care au ajuns Coldea și Dumbravă. N-au contat de 
nici un fel, nici măcar în măsura în care ei amplifică niște comenzi de la altă grupare din SRI. Nici Comisia 
parlamentară de supraveghere şi control, dominată total de SRI și de oamenii lui Coldea, Dumbravă, Hellvig 
și George Maior, nu cred că are un merit. Nu ştiu în ce măsură o asemenea anchetă de răsunet poate fi opera 
unui singur om, fie ea singurul procuror capabil să gestioneze un asemenea dosar, adică Mihaela lorga 
Moraru, cu acceptul directorului DNA, Marius Voineag. 


Mai degrabă sunt gata să cred că tandemul Coldea-Dumbravă a expirat. Și s-a decis asta cînd la DNA a ajuns 
un procuror capabil să-l execute. Coldea și Dumbravă au fost folosiți intensiv într-o perioadă în care la 
Bucureşti era aplicată o strategie. La schimb, au avut parte de beneficii, la intern. Adică de libertăți, de afaceri, 
de dosare necercetate. Dar, ca în toate cazurile de putere exagerată, omul a fost luat de valuri. N-a auzit SRI- 
ul despre implicarea lui Coldea în afacerile lui Ghiţă, cînd chiar Sebastian Ghiţă a început să le denunțe? N-a 
auzit nimeni din SRI de banii aduși de la ANRP și de confesiunile lui Stelu (Stelian Gheorghe)? Au fost banii 
Serviciului sau ai lui Coldea? Etalările insistente de bunăstare și afaceri profitabile, precum și implicările 
grupului în jocul politic, precum şi jupuirea unor oameni de afaceri prin intermediul pricinașilor cu aerul de 
asistență avocaţială și prime de succes în valoare de sute de mii de euro au ajuns și peste Ocean. Doru Trăilă 
și Valeriu Stoica au făcut prăpăd și au trecut o linie roșie. Dumbravă, la fel. Să foloseşti imaginea Serviciului, 
informaţiile deţinute și colaborarea cu o bancă pentru a jupui oameni de afaceri nu puteau continua la nesfîrșit. 
Probabil că mecanismele pe care s-a bazat puterea lui Florian Coldea la începuturile sale și în timpul 
funcţionării binomului să fi decis și scoaterea lui din joc. 


Dosarul în care Coldea și Dumbravă dau cu subsemnatul este un mizilic față de operaţiunea cu răpirea 
jurnaliştilor în Irak, față de banii de la ANRP, faţă de depoziţiile Elenei Udrea cu cotizațiile la sacoșă ale lui 


Dorin Cocoș și faţă de distrugerea unor oameni de afaceri români. Și multe altele. 


Pentru cei care vor să completeze traseul personajelor am selectat cîteva dintre articolele din "Cotidianul” 
despre Florian Coldea și SRI. 


https://www.cotidianul.ro/coldea-incepe-sa-scoata-banii/ 


https://www.cotidianul.ro/nebunia-din-culisele-sri-si-dna/ 

Coldea și Ghiţă — un bilanţ ratat al SRI 
https://mwww.cotidianul.ro/coldea-si-ghita-un-bilant-ratat-al-sri/ 
https://www.cotidianul.ro/doctorate-si-panarame/ 
https://www.cotidianul.ro/cumpanasu-tropaie-cutremurator/ 


https://www.cotidianul.ro/ce-n-au-inteles-presedintele-iohannis-generalii-prim-ministrul-chiar-si-fostul-director- 
c-georgescu/ 


https://www.cotidianul.ro/hellvig-la-sfirsit-de-mandat/ 

